PLANINSKO DRUŠTVO CELJE MATICA                                                                         Celje,  09.11.2009

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

KLENI BOHINJEC NAD SORIŠKO PLANINO

ŠAVNIK,  1574 m, 

V NEDELJO,  15. NOVEMBRA 2009 

PREDEN SE VISOKI ZID RATITOVCA NADALJUJE V JUŽNIH BOHINJSKIH GORAH, 

OMOGOČI VAREN PRELAZ CESTI IZ SELŠKE DOLINE ČEZ BOHINJSKO SEDLO 

PA ŠE STARI TOVORNI POTI IZ PODBRDA ČEZ VRH BAČE V BOHINJSKI KOT. 

ČEZ VRH BAČE JE V BOHINJ PRED 200 LETI NA TRIGLAV GREDE ŠE HODIL Valentin Stanič, 

MEDTEM KO JE CESTO S PETROVEGA BRDA ČEZ SORIŠKO PLANINO V BOHINJ 

ŠELE V PETDESETIH LETIH ZGRADILA JUGOSLOVANSKA LJUDSKA ARMADA. 

MED OBEMA PREHODOMA STOJI PETERO RAZGLEDNIH VRHOV, VISOKIH OKOLI 1600 metrov. 

V BAŠKO GRAPO IN PODBRDO KUKA SLATNIK, 

NAD SELŠKO DOLINO IN SORICO KRALJUJETA LAJNAR IN DRAVH, 

PROTI BOHINJSKEMU IN BLEJSKEMU JEZERU PA SE OZIRATA MOŽIC IN ŠAVNIK. 

NA ŠAVNIK VAS SKUPAJ S Petrom Pasarjem VABIMO GAZIT PRVI SNEG V VMESNEM ČASU, 

KO SMUČARJI ŠE NISO POGNALI SVOJIH POTEGAVŠČIN NA KOBLI IN SORIŠKI PLANINI. 

S POSTAJALIŠČA PRED PARKIRNO STAVBO OB LJUBLJANSKI CESTI 

SE ODPRAVIMO V NAROČENEM AVTOBUSU OB PETIH ZJUTRAJ, OB 5:00. 

JUTRANJO VOŽNJO SKLENEMO V BOHINJSKI BISTRICI, 512 m. 

NEDALEČ OD TURISTIČNE PISARNE ODKRIJEMO PRVI KAŽIPOT PROTI ČRNI PRSTI. 

OZNAČENA POT PELJE MIMO AVSTRIJSKEGA VOJAŠKEGA POKOPALIŠČA IZ PRVE VOJNE. 

DESNO OD SMUČARSKE PROGE IN SEDEŽNICE NA RAVNE SE POVZPNE ČEZ REBRO 

NA RAVENSKE ROVTE, KJER DOSEŽE GOZDNO CESTO IN MENCINGERJEV DOM, 804 m. 

POT SE PRI NEKDANJEM PLANINSKEM DOMU RAZCEPI. 

MI NADALJUJEMO SPRVA NEKOLIKO PROTI LEVI; PROTI DESNI BI NAMREČ PRIŠLI ZA LISEC! 

NAD ZGORNJO GOZDNO CESTO STOPIMO V KORITASTO DOLINO JATO, 

MIMO STO LET STARIH OSTANKOV ŽLEBOV IZ ČASOV GRADNJE BOHINJSKEGA PREDORA 

PA NA RAVHARSKO PLANINO, RAVENSKO PLANINO ali PLANINO ZA ČRNO GORO, 1340 m. 

OD LETA 1885 JE NA NJEJ V LASTI AVSTRIJSKEGA ÖTK 

STALA MALLNERHÜTTE IN BILA KOT MALNARJEVA KOČA POŽGANA LETA 1944. 

S PLANINE KRENEMO V VZHODNI SMERI PROTI KALU, 1362 m, 

KJER STOPIMO NA SLOVENSKO PLANINSKO POT. PO NJEJ SMO KMALU VRH KOBLE, 1498 m. 

TISOČ METROV GLOBOKO TOČNO POD VRHOM TEČE ŽELEZNIŠKA PROGA, 

SMUČARSKA PROGA PA SE NE ZAČNE ČISTO NA VRHU...

S KOBLE SESTOPIMO PO POTI 1 NA SEDLO VRH BAČE, 1273 m, 

KJER SE ZAČNE POT NA OMENJENO PETERICO VRHOV. 

TA PELJE POD ŠAVNIKOM, 1574 m, KI NANJ STOPIMO PO PRISOJNEM TRAVNATEM POBOČJU. 

NEKAJ NEOKRNJENE ZIMSKE IDILE UŽIJEMO NEMARA ŠE NA SLEMENU, 

KI SE Š ŠAVNIKA NADALJUJE PROTI SEVERU NA JELOV VRH, 1437 m. 

Z JELOVEGA VRHA SE PODVIZAMO NA PLANINO ZA ŠAVNIKOM, 1320 m. 

MALCE POD PLANINO PREČI POBOČJE GOZDNA CESTA, 

KI PRIPELJE NA CESTO PROTI SORICI ŽE BLIZU BOHINJSKEGA SEDLA, 1277 m. 

ONKRAJ SEDLA SE PO 7 urah HODA OGLASIMO V KOČI NA SORIŠKI PLANINI, 1306 m, 

PREDEN SE SKOZI SORICO IN PO SELŠKI DOLINI OKOLI 20. ure VRNEMO DOMOV. 

ZA VSAK PRIMER IMEJMO S SABO SVETILKO IN DEREZICE! 

PRIJAVIMO SE V DRUŠTVENI PISARNI, ZA PREVOZ PA PRISPEVAMO 15,00 evrov. 

DOBER DAN V BOHINJSKIH HRIBIH!

Tone Primožič

